Tkivna transglutaminaza
Tkivna transglutaminaza (skraćeno tTG ili TG2) je kalcij ovisni enzim (EC 2.3.2.13) od 78-kDa, porodice protein-glutamin γ-glutamiltransferaza (ili jednostavno porodica transglutaminaza). Kao i ostale transglutaminaze, umrežava proteine između ε-amino grupe ostatka lizina i γ-karboksamidne grupe ostatka glutamina, stvarajući inter– ili intramolekulskaa veza koja je vrlo otporna na proteolizu (razgradnju proteina). Osim funkcije umrežavanja, tTG katalizira i druge tipove reakcija, uključujući deamidaciju, vezivanje/hidrolizu GTP i aktivnosti izopeptidaza. Za razliku od ostalih članova porodice transglutaminaza, tTG se može naći i u unutarćelijskim i u vanćelijskim prostorima različitih tipova tkiva, a nalazi se u mnogim različitim organima, uključujući srce, jetru i tanko crijevo. Unutaćelijski tTG obilan je u citosolu, ali manje količine mogu se naći i u jedru i mitohondrijama. Smatra se da unutarćelijski tTG ima važnu ulogu u apoptozi. U vanćelijskom prostoru, tTG se veže za proteine vanćelijskog matriksa (ECM), a posebno se čvrsto veže za fibronektin. Vanćelijski tTG povezan je sa adhezijom ćelija, stabilizacijom ECM-a, zacjeljivanjem rana, signalizacijom receptora, ćelijskokom proliferacijom i ćelijskom pokretljivošću. tTG je autoantigen u celijakiji, doživotnoj bolesti u kojoj konzumacija dijetetskog glutena uzrokuje patološki imunski odgovor koji rezultira upalom tankog crijeva i atrofijom crijevnih resica. Također je uključen u patofiziologiju mnogih drugih bolesti, uključujući takve kao što su mnogi različiti karcinomi i neurogenerativne bolesti.